Document ID: 31984R3225

*****
ΚΑΝΟΝΙΣΜΟΣ (ΕΟΚ) αριθ. 3225/84 ΤΗΣ ΕΠΙΤΡΟΠΗΣ
της 16ης Νοεμβρίου 1984
περί της κατατάξεως εμπορευμάτων στη διάκριση 07.02 Β του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ενιαία εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2),
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις σχετικές με τη δασμολογική κατάταξη γεωμήλων κομμένων σε φέτες ή ραβδία, προτηγανισμένων σε λίπος ή λάδι, και κατεψυγμένων·
ότι η κλάση 07.02 του Κοινού Δασμολογίου, παραρτήματος του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (4), αναφέρει, ιδιαίτερα, τα λαχανικά και εδώδιμα φυτά, βρασμένα ή όχι, διατηρημένα σε κατάψυξη·
ότι το εν λόγω προϊόν έχει το χαρακτήρα των εμπορευμάτων της κλάσης 07.02 και ότι, κατά συνέπεια, πρέπει να καταταγεί σ' αυτή την κλάση· ότι στο εσωτερικό της κλάσης αυτής πρέπει να επιλεγεί η διάκριση 07.02 Β·
ότι οι διατάξεις που προβλέπονται στον παρόντα κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα γεώμηλα τα κομμένα σε φέτες ή ραβδία, τα προτηγανισμένα σε λίπος ή λάδι, και κατεψυγμένα πρέπει να καταταγούν στο Κοινό Δασμολόγιο στη διάκριση:
07.02 Λαχανικά και φυτά εδώδιμα βεβρασμένα ή μη, διατετηρημένα εν καταψύξει:
Β. Λοιπά.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1984.

Labels: 3
17